Opsigter verdrink by private woningDie opsigter het by “n huis in La Lucia, noord van Durban, verdrink waar feitlik elke woning ”n swembad het. Foto: Google Maps Paramedici het Saterdag omstreeks 20:30 gereageer op berigte van ŉ verdrinking by ŉ private woning noord van Durban in KwaZulu-Natal. Shawn Herbst, woordvoerder van Netcare 911, sê toe hulle op die toneel in die buurt La Lucia opdaag, het hulle vasgestel dat ŉ huiswerker ŉ opsigter van nagenoeg 35 jaar oud leweloos in die swembad aangetref het. “Een van die bure het gehoor hoe die werker om hulp roep en hom gaan help.” Die buurman het die man uit die swembad gehaal en mond-tot-mond-asemhaling op hom begin toepas. Paramedici van Netcare 911 het die drenkeling op die toneel ondersoek, vertel Herbst, en vasgestel dat hy geen tekens van lewe toon nie. Beamptes van die Durban-Noord-polisiestasie was op die toneel om die voorval te ondersoek.